rejauldu/bengali-wikipedia huggingface dataset:
ইমাম আবু জাফর আহমদ বিন মুহাম্মদ আল তাহাবী বা শুধু আল-তাহাবী ()(৮৪৩ - ৫ নভেম্বর ৯৩৩) রাসুল সাঃ প্রকৃত একজন সুন্নি আলেম ছিলেন।   জীবনী  তাহাবী ৮৪৩ খ্রিস্টাব্দে/২২৯ হিজরিতে উত্তর মিশরের তাহা গ্রামে এক ধনী পরিবারে জন্মগ্রহণ করেন। Martijn Theodoor Houtsma, Sir Thomas Walker Arnold, René Basset, The encyclopaedia of Islām: a dictionary of the geography, ethnography and biography of the Muhammadan peoples, Volume 4 p 609. তিনি পড়াশোনা তার মামা ইসমাঈল ইবনে ইয়াহিয়া আল-মুজানির সাথে শুরু করেন, যিনি ছিলেন শাফিঈ মাযহাবের শীর্ষস্থানীয় একজন আলেম।Ibn Abi al-Wafa, Jawahir (Cairo), 1:273 ৮৬৩ খ্রিস্টাব্দে/২৪৯হিজরীতে, তাহাবী ২০ বছর বয়সে শাফিই মাযহাব ত্যাগ করেন এবং ব্যক্তিগত কারণে হানাফি মাযহাব গ্রহণ করেন। তার হানাফী মাযহাবে স্থানান্তরের কারণ নিয়ে অনেক বর্ণনা রয়েছে, তবে অধিক সম্ভাব্য কারণ ছিল মনে হয়, তার কাছে আবু হানিফাকে শাফিঈর থেকে বেশি বুদ্ধিদীপ্ত লেগেছিল।  তাহাবী পরে মিশরে হানাফীদের প্রধান আহমেদ ইবনে আবী ইমরান মুসার অধীনে পড়াশোনা করেন, যিনি নিজে আবু হানিফার দুই প্রাথমিক শিক্ষার্থী আবু ইউসুফ এবং মুহাম্মদ আল-শায়বানির অধীনে পড়াশোনা করেছিলেন। তাহাবী পরবর্তী সময়ে ৮৮২ খ্রী/২৬৮ হিজরীতে হানাফি আইন বিষয়ে আরও পড়াশোনা করার জন্য সিরিয়ায় যান এবং দামেস্কের প্রধান হাকিম কাজী আবু হাজ্জিম আবদুল হামিদ বিন জাফরের শিষ্য হন। Ibn Asakir, Tariqh Madinat Dimashq, 5.367  তাহাবী হানাফী আইনশাস্ত্র ছাড়াও হাদীসের উপর এক অসাধারণ জ্ঞান অর্জন করেছিলেন। ফলস্বরূপ তাঁর গবেষণা অনেক আলেমকে আকৃষ্ট করে যারা পরে তাঁর হাদীস সম্পর্কিত রচনা নিয়ে আরো গবেষণা করেন। এর মধ্যে খুরাসানের জহিরীদের প্রধান আল-দাউদি এবং হাদীস বর্ণানাকারীদের জীবনী সংক্রান্ত অভিধানের জন্য আল-তাবারানী সুপরিচিত ছিলেন। Kawthari, al-Hawi, 238  হানাফী ফকীহরা তো বটেই, তাহাবির গ্রন্থ কিতাব মাআনী আল-আতহার এবং তাঁর আকীদা সম্পর্কিত বইয়ের জন্য বেশিরভাগ সুন্নি পন্ডিতের মধ্যে বিশিষ্ট স্থান অর্জন করেছে।   প্রাপ্তি  তাঁর সময়ের আলেমরা তাঁর প্রশংসা করতো এবং তাকে হাদীসের মুহাদ্দিস বলতেন। তিনি একজন নির্ভরযোগ্য এবং প্রতিষ্ঠিত বর্ণনাকারী ছিলেন। তাকে একজন বিশিষ্ট এবং দক্ষ লেখক হিসাবে দেখা হত। আর মিশরের হানাফীদের মধ্যে ফিকহের সর্বাধিক জ্ঞানী হিসাবে তিনি পরিচিতি লাভ করেছিলেন।   লেখা  তিনি অনেক রচনা রেখে গেছেন, প্রায় চল্লিশটি বইয়ের মত , যার কয়েকটি আজও পাওয়া যায়। তাঁর রচনাগুলির মধ্যে রয়েছে:   আল-আকিদা আল-তাহাবিয়াহ ( عقيدة الطحاوى)  আহকামুল কুরআন (أحكام القران)  আল-মুখতার (المختار)  শারহে মুশকিল আল-আসার (شرح مشكل الاثار)  শারহে আল-মাআনী আল-আসার (شرح معانى الأثار)  শারহে আল জামেউল কবীর (شرح جامع الكبير)  শারহে আল জামেউস সগীর (شرح جامع الصغير)  আশ-শুরুত (الشروط)  নাওয়াদির আল-ফিকিইয়া  ইখতিলাফুল উলামা (إختلاف العلماء)  মানাকিব আবী হানিফাহ  তারেক আল কাবির  আল ‑রাদ আলা কিতাব আল ‑মুদাললিসিন  হুকম `আরাদি মাক্কাহ   মৃত্যু  তিনি ৫ই নভেম্বর ৯৩৩ খ্রিস্টাব্দ/১৪ জুলকদ ৩২১ হিজরিতে মৃত্যুবরণ করেন এবং তাকে কায়রা (মিশর) এর কারাফাহে সমাধিস্থ করা হয়।   আরও দেখুন    ইসলামী পণ্ডিতগণ   তথ্যসূত্র   বিষয়শ্রেণী:৯৩৩-এ মৃত্যু বিষয়শ্রেণী:৮৫৩-এ জন্ম বিষয়শ্রেণী:মুহাদ্দিস বিষয়শ্রেণী:মুজাদ্দিদ বিষয়শ্রেণী:মাতুরিদি ব্যক্তি বিষয়শ্রেণী:মিশরীয় সুন্নি পণ্ডিত বিষয়শ্রেণী:৮৪৩-এ জন্ম বিষয়শ্রেণী:হানাফি ফিকহ পণ্ডিত বিষয়শ্রেণী:হানাফী ব্যক্তি বিষয়শ্রেণী:১০ম শতাব্দীর আব্বাসীয় খিলাফতের ব্যক্তি
থাম্ব|খাবারের প্রতি অনিহা বা অরুচি এবং মানব শরীরের অবস্থা।  খাদ্য ভীতি ()  ,লাতিন শব্দ“ cibus”, বাংলা অর্থ ‘খাদ্য’ থেকে উদ্ভূত।‌ এই ভীতিতে ভোগা মানুষরা খাদ্যে ভয় করে কারণ তারা এটিকে স্বাস্হ্যসম্মত বা রুচিসম্মত মনে করেনা অথবা পূর্বের কোন খাদ্যে বাজে অভিজ্ঞতার কারণেও তাঁরা সে খাদ্যে ভয় পায়।https://www.healthline.com/health/cibophobia#:~:text=Cibophobia%20is%20defined%20as%20the,a%20specific%20thing%20or%20situation.  লক্ষণ উচ্চ রক্তচাপ, ঝিমুনি ও খিঁচুনি, হৃৎস্পন্দন কমে যাওয়া, শুকনো  ও মলাট মুখ, পেটে মোচড় দেয়া, বমিভাব অথবা বমি করা, বেশি কথা বলা অথবা হঠাৎ থেমে যাওয়া, হালকা পেটব্যাথা করা, মাথা ব্যথা প্রভৃতি।  প্রভাবক ভৌগোলিক অবস্থান ভেদে মানুষের খাদ্যাভাস ভিন্ন হয় তাই এক অঞ্চলের রন্ধন প্রণালীর প্রতি অন্য অঞ্চলের মানুষের খাদ্য ভীতি হয়।  আধ সিদ্ধ বা আধপোড়া খাদ্য অনেক মানুষের হজম হয়না বলে পেট খারাপ হয়। তাই রকম খাদ্যের প্রতি তাদের মনে তাদের খাদ্য ভীতি জন্মায়। ক্যান ও প্যাকেট জাতীয় খাদ্যে খাবার সতেজ রাখতে অনেক ফরমালিন , নাইট্রোজেন সহ বিভিন্ন ধরনের রাসায়নিক পদার্থ ব্যবহার করে। যার কারণে এসবে মানুষের মনে খাদ্যভীতি জন্মায়।  দ্রুত পচনশীল খাদ্য যেমন: মেয়নেজ জাতীয় খাবার,দুধ,সবজি ও ফল, মাছ-মাংস এসবে মানুষের খাদ্য ভীতি হয়। তাঁরা মনে করে এগুলো ইতিমধ্যেই ব্যাকটেরিয়া ও জীবাণু জন্মেছে এবং এটি অনুপযোগী।  তথ্যসূত্র  বিষয়শ্রেণী:খাদ্যভীতি বিষয়শ্রেণী:অমূলক ভীতি
দেবিন্দার সুনীল বাল্মীকি (জন্ম: ২৮ মে ১৯৯২) হলেন একজন ভারতীয় ফিল্ড হকি খেলোয়াড়। তিনি মধ্যমাঠের খেলোয়াড় হিসেবে খেলে থাকেন।  তিনি ২০১৬ গ্রীষ্মকালীন অলিম্পিকে ভারতীয় হকি দলে ছিলেন।  বাল্মীকির বড় ভাই যুবরাজ বাল্মীকিও ভারতের হয়ে ফিল্ড হকি খেলে থাকেন।   ক্লাব জীবন  ২০১৯ সালের জুলাই মাসে দেবিন্দর নেদারল্যান্ডসের হকি লিগে এচজিসি ক্লাবের হয়ে খেলার জন্য চুক্তিবদ্ধ হন।  তথ্যসূত্র  বহিঃসংযোগ    বিষয়শ্রেণী:১৯৯২-এ জন্ম বিষয়শ্রেণী:মুম্বই থেকে আগত ফিল্ড হকি খেলোয়াড় বিষয়শ্রেণী:ভারতীয় পুরুষ ফিল্ড হকি খেলোয়াড় বিষয়শ্রেণী:পুরুষ ফিল্ড হকি মধ্যমাঠের খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের ফিল্ড হকি খেলোয়াড় বিষয়শ্রেণী:ভারতের অলিম্পিক ফিল্ড হকি খেলোয়াড় বিষয়শ্রেণী:পুরুষদের হুফডক্লাসসের হকি খেলোয়াড় বিষয়শ্রেণী:এইচজিসির খেলোয়াড় বিষয়শ্রেণী:প্রবাসী ফিল্ড হকি খেলোয়াড় বিষয়শ্রেণী:জীবিত ব্যক্তি
ডেনীয় ফুটবল ইউনিয়ন (, ; এছাড়াও সংক্ষেপে ডিএফইউ নামে পরিচিত) হচ্ছে ডেনমার্কের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৮৯ সালের ১৮ই মে তারিখে প্রতিষ্ঠিত হয়েছে। এটি প্রতিষ্ঠার ১৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬৫ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর ডেনমার্কের প্রয়েনপিতে অবস্থিত।  এই সংস্থাটি ডেনমার্কের পুরুষ, নারী এবং যুব জাতীয় দলের পাশাপাশি ঘরোয়া ফুটবলে ডেনীয় সুপারলিগা এবং এলিটেডিভিসিওনেনের মতো প্রতিযোগিতার সকল কার্যক্রম পরিচালনা করে। বর্তমানে ডেনীয় ফুটবল ইউনিয়নের সভাপতির দায়িত্ব পালন করছেন জেসপার মোলার এবং সাধারণ সম্পাদকের দায়িত্ব পালন করছেন ইয়াকব ইয়েনসেন।  সূচনা ডেনীয় ফুটবল ইউনিয়ন ১৮৮৯ সালে প্রতিষ্ঠিত হয়েছে এবং এটি গ্রেট ব্রিটেন এবং আয়ারল্যান্ডের পরে প্রথম জাতীয় ফুটবল অ্যাসোসিয়েশন ছিল। তবে এটি ১৯০৮ গ্রীষ্মকালীন অলিম্পিকের পূর্বে অনুষ্ঠিত ম্যাচগুলো আনুষ্ঠানিকভাবে নিবন্ধন করেনি, যার অর্থ ১৯০৬ সালের আন্তঃখচিত অলিম্পিক টুর্নামেন্টের জয়টি ডিবিইউ কর্তৃক আনুষ্ঠানিকভাবে রেকর্ড করা হয়নি।  ডিবিইউ প্রতিযোগিতা  পুরুষ লীগ সুপারলিগা প্রথম বিভাগ (১. বিভাগ) দ্বিতীয় বিভাগ (২. বিভাগ)  ডেনমার্ক সিরিজ (ডানমার্কসেরিন) (৩ গ্রুপ) কাপ ডিবিইউ পোকালেন  নারী এলিট বিভাগ (এলিট ডিভিসনেন) প্রথম বিভাগ (১. বিভাগ) ডেনীয় সিরিজ (ডানমার্কসেরিন) (৩ গ্রুপ) কাপ (ল্যান্ডসপোকালটারনারিঙ্গেন)  বিলুপ্ত  ল্যান্ডসফডবোল্ডটারনারিঙ্গেন (১৯১৩–১৯২৭)  প্রোভিন্সমেস্টারসকাবসটারনারিঙ্গেন (১৯১৩–১৯৩১)  সাইলো-টুর্নামেন্ট (১৯১৮–১৯২৬)  কর্মকর্তা   অবস্থান নাম সভাপতি  ইয়েস্পার মোলার সহ-সভাপতি  টমাস খ্রিস্টেনসেন বেন্ট ক্লাউসেন সাধারণ সম্পাদক  ইয়াকব ইয়েনসেন কোষাধ্যক্ষ   গণমাধ্যম এবং যোগাযোগ পরিচালক  ইয়াকব হোয়ের প্রযুক্তিগত পরিচালক  পিটার মোলার ফুটসাল সমন্বয়কারী  অ্যান্ডার্স ফ্রিস জাতীয় দলের কোচ (পুরুষ)  কাস্পার হিউমান্ড জাতীয় দলের কোচ (নারী)  লার্স সোন্ডারগার্ড রেফারি সমন্বয়কারী  টিন প্লিড্রুপ  তথ্যসূত্র  বহিঃসংযোগ      ফিফা-এ ডেনীয় ফুটবল ইউনিয়ন    উয়েফা-এ ডেনীয় ফুটবল ইউনিয়ন   বিষয়শ্রেণী:ডেনীয় ফুটবল ইউনিয়ন বিষয়শ্রেণী:১৮৮৯-এ ডেনমার্কে প্রতিষ্ঠিত বিষয়শ্রেণী:১৮৮৯-এ প্রতিষ্ঠিত ক্রীড়া সংস্থা বিষয়শ্রেণী:ডেনমার্কের ক্রীড়া নিয়ন্ত্রণ সংস্থা বিষয়শ্রেণী:ডেনমার্কের ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:ডেনমার্কে ফুটসাল
রসায়নে কক্ষকীয় সংকরায়ণ () হল দুই বা ততোধিক পারমাণবিক কক্ষক-এর মিশ্রণ ও নতুন সংকর কক্ষকের সৃষ্টি যার আকার, আকৃতি, শক্তি সবকিছুই সাধারণ কক্ষকের থেকে আলাদা। এটি যোজনী বন্ধন তত্ত্বকে সমর্থন করে। যেমন, কার্বন মিথেন অণু গঠনের সময় চারটি হাইড্রোজেন-এর প্রতিটির সঙ্গে একটি সমযোজী একবন্ধন গঠন করে। এই বন্ধন চারটি কার্বনের চারটি sp3 ও চারটি হাইড্রোজেনের প্রতিটির একটি s কক্ষকের মুখোমুখি সংযোগের ফলে সৃষ্ট ও এর আকৃতি চতুস্তলকীয়। এটি অণুর জ্যামিতি বর্ণনা করতে সক্ষম। সাধারণত যে কক্ষকগুলির শক্তির তফাৎ কম বা খুব একটা বেশি না, তারা সংকর কক্ষক গঠনে অংশ নেয়।   ইতিহাস  রসায়নবিদ লিনাস পাউলিং মিথেন অণুর গঠন ব্যাখ্যা করতে গিয়ে প্রথম সংকরায়ণের ধারণা দেন (১৯৩১)। তিনি লক্ষ্য করেন মিথেন এর চারটি C—H বন্ধনই সমান দৈর্ঘ্যের ও সমান শক্তিবিশিষ্ট। অথচ কার্বনের একটি s ও তিনটি p কক্ষক বর্তমান যাদের শক্তির তফাৎ বর্তমান। s ও p কক্ষক আবার নিজেদের সাথে ৯০° কোণে থাকে কিন্তু, C—H বন্ধন গুলি নিজেদের মধ্যে ১০৯.৫° কোণে আনত। তখন তিনি s ও p উভয়ের সংকরায়ণের ফলে সৃষ্ট সংকর কক্ষকের ধারণা দেন, যাদের ধর্মাবলী s ও p এর সাথে মেলেনা, এদের শক্তিস্তর s ও p এর মধ্যবর্তী। মিথেনের ক্ষেত্রে sp3 সংকরায়ণের কথা তিনি বলেন যেহেতু একটি s কক্ষক ও তিনটি p কক্ষকের সংকরায়ণের ফলে সংকর কক্ষকের সৃষ্টি।L. Pauling The Nature of the Chemical Bond (3rd ed., Oxford University Press 1960) p.111–120.   প্রকারভেদ   spx সংকরায়ণ   সর্বগাঙ্ক সংখ্যা আকার সংকরায়ণ উদাহরণ  ২ রৈখিক sp সংকরায়ণ (১৮০°) CO2 ৩ ত্রিকোণীয় সামতলিক sp2 সংকরায়ণ (১২০°) BCl3 ৪ চতুস্তলকীয় sp3 সংকরায়ণ (১০৯.৫°) CCl4 আন্তঃকক্ষকীয় কোণ    spxdy সংকরায়ণ   সর্বগাঙ্ক সংখ্যা আকার সংকরায়ণ উদাহরণ  ৪ বর্গাকার সামতলিক sp2d সংকরায়ণ PtCl42− ৫ ত্রিকোণীয় দ্বি-পিরামিডীয় sp3d সংকরায়ণ  Fe(CO)5 বর্গ-পিরামিডীয় MnCl52− ৬ অষ্টতলকীয় sp3d2 সংকরায়ণ  Mo(CO)6 ৭ পঞ্চকোণীয় দ্বি-পিরামিডীয় sp3d3 সংকরায়ণ  ZrF73− Capped octahedral MoF7− Capped trigonal prismatic TaF72− ৮ Square antiprismatic sp3d4 সংকরায়ণ  ReF8− দ্বাদশতলকীয় Mo(CN)84− Bicapped trigonal prismatic ZrF84− ৯ Tricapped trigonal prismatic sp3d5 সংকরায়ণ  ReH92− Capped square antiprismatic   আণবিক জ্যামিতি ও সংকরায়ণ  থাম্ব|350px|বিভিন্ন সংকর কক্ষকের আকৃতি  সংকরায়ণ অণুর আকৃতি ব্যাখ্যা করতে সাহায্য করে, যেহেতু বন্ধনের মধ্যে কোণগুলি প্রায় সংকর কক্ষকের মধ্যেকার কোণের সমান। এটি যোজ্যতা কক্ষ ইলেক্ট্রন-জোড় বিকর্ষণ (VSEPR) তত্ত্ব এর বিপরীতে, যা ভ্যালেন্স-বন্ড বা অরবিটাল তত্ত্বের পরিবর্তে অভিজ্ঞতামূলক নিয়মের ভিত্তিতে আণবিক জ্যামিতির পূর্বাভাস দিতে ব্যবহার করা যেতে পারে।  তথ্যসূত্র   বিষয়শ্রেণী:রাসায়নিক বন্ধন বিষয়শ্রেণী:আণবিক জ্যামিতি বিষয়শ্রেণী:কোয়ান্টাম রসায়ন বিষয়শ্রেণী:স্টেরিওরসায়ন
thumb|যতীন্দ্রমোহন রায় যতীন্দ্রমোহন রায় (১৮৮৩ - ১৮ জানুয়ারি ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বাঘা যতীনের সংস্পর্শে এসে বৈপ্লবিক কর্মতৎপরতায় যোগ দেন। বালেশ্বর যুদ্ধের পর কারাবরণ করেন। অসহযোগ আন্দোলন ও লবণ সত্যাগ্রহের জন্য দেড় বছর এবং ভারত ছাড় আন্দোলনের জন্য দুবছর কারাদণ্ড ভোগ করেন। পরে দরিদ্র অনুন্নতদের জন্য হিতকার্যে ব্রতী হন। বঙ্গীয় যুব সম্মেলন ও বিষ্ণুপুর বঙ্গীয় প্রাদেশিক সম্মেলনের সভাপতি ছিলেন। ফরিদপুর প্রাদেশিক কংগ্রেসেও তার গুরুত্বপূর্ণ অংশগ্রহণ ছিলো।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৯৭,  তিনি আদি অনুশীলন সমিতির সদস্য ছিলেন, পরে তার দল উত্তরবঙ্গে যতীনদার দল নামে পরিচিত হয়। যতীন্দ্রমোহন রায় ১০ বছর ব্রিটিশের কারাগারে ছিলেন।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২২১।  জন্ম যতীন্দ্রমোহন রায়ের জন্ম রাজবাড়ি জেলার গোয়ালন্দ উপজেলায়। তার পিতার নাম হরিমোহন রায়।  শিক্ষা ও রাজনীতি রাজনৈতিক কার্যকলাপে অংশগ্রহণ করার জন্য রাজশাহী কলেজ থেকে বহিষ্কৃত হন। পরে ঐ কলেজ থেকে ১৯০৭ সালে বি.এ. পাস করেন। বগুড়ায় শিক্ষকতা করার সময় 'গণমঙ্গল সমিতি' নামে সংগঠনের মাধ্যমে সাম্প্রদায়িক সম্প্রীতি ও শিক্ষার সম্প্রসারণে আত্মনিয়োগ করেন। বগুড়ায় দুটি হাই স্কুলও স্থাপন করেছিলেন।  গণমঙ্গল সমিতির সদস্যবৃন্দ গণমঙ্গল সমিতির কর্মীদের মধ্যে ধীরেন্দ্রমোহন ঘটক, সত্যপ্রিয় ব্যানার্জি, অবিনাশ রায়, শশধর কর, উমানাথ চক্রবর্তী, ক্ষিতীশ সরকার, যতীন হুই, পাবনার প্রভাস লাহিড়ী, মানসগোবিন্দ সেন, গোবিন্দ ব্যানার্জি, সুরেন রায়, অক্ষয় গুহ, মহেন্দ্র সেন, শরদিন্দু চক্রবর্তী, আশুতোষ লাহিড়ী, গপেন্দ্রলাল রায়, কালিপদ বাগচী, মোহিনী সিংহ, যোগেন দে সরকার, খগেন দাসগুপ্ত প্রধান ছিলেন। এঁদের সকলেই বহু বৎসর কারাগারে ও অন্তরীণে আবদ্ধ ছিলেন। এঁদের মধ্যে খগেন দাসগুপ্ত ১৪ বছর জেলে ছিলেন। তথ্যসূত্র  বিষয়শ্রেণী:১৮৮৩-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:রাজবাড়ী জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গে জন্ম বিষয়শ্রেণী:ভারতের স্বাধীনতা আন্দোলন বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
কি ও কী বাংলা ভাষায় ব্যবহৃত শব্দদ্বয়, যেখানে "কি" ক্রিয়াবিশেষণ (অব্যয়) এবং "কী" সর্বনাম পদ হিসেবে কাজ করে। উভয়ই প্রশ্নবোধক বা বিস্ময়সূচক বাক্যে ব্যবহৃত হয়। সমোচ্চারিত শব্দ হওয়ায় প্রায়শই লেখা ও পড়ার সময় শব্দদ্বয়ের বানান ও অর্থ নিয়ে ব্যবহারকারীদের অসুবিধা সৃষ্টি হয়। অনেকে ভিন্ন অর্থ প্রকাশের জন্য কেবল একটি শব্দই ব্যবহার করেন।  পার্থক্য ও ব্যবহার "হ্যাঁ" বা "না" দিয়ে যেসকল প্রশ্নের উত্তর দেওয়া যায়, সেসকল ক্ষেত্রে "কি" ব্যবহৃত হয় এবং "হ্যাঁ" বা "না" দিয়ে যেসকল প্রশ্নের উত্তর দেওয়া যায় না, বিশদ বিবরণ দিতে হয়, সেসকল ক্ষেত্রে "কী" ব্যবহৃত হয়। "কি"-এর উত্তরে ক্রিয়াবিশেষণ এবং "কী"-এর উত্তরে বিশেষ্য বা সর্বনাম পদ পাওয়া যায়। তুমি কি খাবে? তুমি কী খাবে?  প্রথম প্রশ্নে জিজ্ঞাসা করা হয়েছে সে খাবে কি-না, যার উত্তর হতে পারে "হ্যাঁ, খাবো" অথবা "না, খাবো না", যেখানে দ্বিতীয় প্রশ্নে জিজ্ঞাসা করা হয়েছে সে কোন খাবারটি খাবে, যার উত্তর কোনো খাদ্যপণ্যের নাম হতে পারে।  বিস্ময়সূচক বাক্যে কিংবা হর্ষ বিষাদ বুঝাতে হলে কী ব্যবহার হবে। কী সুন্দর কথা বলেছে! কী মধুর!  রূপভেদ  কি: নাকি, কি-না, বৈকি ইত্যাদি।  কী: কীসের, কীভাবে ইত্যাদি।  তথ্যসূত্র  বিষয়শ্রেণী:বাংলা ব্যাকরণ
থাম্ব|জ্যোতি কলশের প্রদর্শন, আদভর  একটি জ্যোতি কলশ হলো (  ) দেবী দুর্গার প্রতীকী রূপ। নবরাত্রি উৎসবে, ভক্তরা দেবীর মন্দিরে জ্যোতি কলশ প্রজ্জ্বলন করে তাকে তুষ্ট করেন।   ব্যুৎপত্তি   জ্যোতি কলশ শব্দটি দুটি সংস্কৃত শব্দের সংমিশ্রণ থেকে এসেছে, যথা - জ্যোতি (আলো/প্রদীপ) ও কলশ (ধাতুপাত্র)।   বর্ণনা   একটি জ্যোতি কলশে ঘি দিয়ে জ্বালানো মাটির প্রদীপ (দিয়া) থাকে যা মাটির পাত্রে (কলশ) স্থাপন করা হয়। এটি মাটির ঢাকনা দিয়ে ঢেকে দেওয়া হয়। নবরাত্রির নয় দিন ও রাত ধরে অগ্নি (জ্যোতি) অবিরাম জ্বলতে থাকে। নবরাত্রির নয় দিন পৃথিবীতে দেবী মাতার ঐশ্বরিক উপস্থিতির প্রতীক। মূল মন্দিরের চারপাশে অনেক বড় হলঘর রয়েছে যেখানে ভক্তদের দ্বারা জ্যোতি কলশ প্রজ্জ্বলন করা হয়। এই জ্যোতি কলশ নয় দিন ধরে রাখা হয় যা স্বেচ্ছাসেবকদের তত্ত্বাবধানে থাকে। তারা নয় দিন ধরে ঘি দিয়ে প্রদীপগুলি জ্বলছে কিনা তা তত্ত্বাবধান করে।  নবরাত্রির সময় অনেকে তাদের গৃহে জ্যোতি কলশ স্থাপন করেন। নদী বা অন্যান্য জলাশয়ে জ্যোতি কলশগুলিকে বিসর্জন দেওয়ার উদ্দেশ্যে উৎসবের নবম ও শেষ দিন জ্যোতি কলশ শোভাযাত্রা বের করা হয়।Shri H.S. Jain, learned counsel for the petitioner submits that the petitioner has arranged for Akhand Jyoti Kalash procession to immerse the same in river Kalyani. Procession is to be taken out from the prescribed route from temple of goddess Durga to the said river in village Safdarganj, district Barabanki. Vasudev Gupta v State Of U.P.,Thru. Princ. Secy., Home & Others  জ্যোতি কলশ শোভাযাত্রা রাজস্থান, উত্তর প্রদেশ, মধ্যপ্রদেশ এবং বিশেষ করে ছত্তিশগড়ে দেখা যায় যেখানে জ্যোতি কালশের উৎসব ও স্থাপন খুবই জনপ্রিয়। ভক্তরা বাম্বলেশ্বরী, দন্তেশ্বরী, মহামায়া, মাওলি, মন্দিরে ভিড় করেন। কঙ্কালিন, অষ্টভুজি মন্দির, আদভরসহ আরও অনেক জায়গায় জ্যোতি কলশ স্থাপন করা হয়।  আরও দেখুন দিয়া  তথ্যসূত্র  বিষয়শ্রেণী:হিন্দু প্রতীক বিষয়শ্রেণী:পাত্র বিষয়শ্রেণী:হিন্দু মূর্তিশিল্প বিষয়শ্রেণী:ছত্তিশগড়ের সংস্কৃতি বিষয়শ্রেণী:মধ্যপ্রদেশের সংস্কৃতি বিষয়শ্রেণী:হিন্দু পুজায় আগুন বিষয়শ্রেণী:হিন্দু মূর্তিবিদ্যা বিষয়শ্রেণী:হিন্দু পূজায় ব্যবহৃত বস্তু বিষয়শ্রেণী:রাজস্থানি সংস্কৃতি
মধু বসু (১২ ফেব্রুয়ারি, ১৯০০—২৫ সেপ্টেম্বর, ১৯৬৯) একজন বিখ্যাত বাঙালি চিত্রপরিচালক, অভিনেতা এবং নাট্যব্যক্তিত্ব। মধু বসুর আসল নাম ছিল সুকুমার বসু। তাঁর বাবা প্রমথনাথ বসু ছিলেন একজন বিখ্যাত ভূতত্ত্ববিদ। মাতা ছিলেন বিখ্যাত সাহিত্যিক ও সিভিলিয়ান রমেশচন্দ্র দত্তের কন্যা কমলা বসু। মধু বসু শান্তিনিকেতন এবং বিদ্যাসাগর কলেজে পড়াশোনা করেন।   অভিনয় জীবন  বিএসসি পাস করার পর তিনি ১৯২৪ খ্রিষ্টাব্দে চলচ্চিত্র জগতে পা রাখেন । তিনি কিছু শিক্ষিত যুবক যুবতীদের সাথে নিয়ে ১৯২৮ খ্রিষ্টাব্দে ক্যালকাটা আর্ট প্লেয়ার্স নামে নাটকের সংস্থা গঠন করেন । তিনি এই সময় দালিয়া, আলিবাবা, বিদ্যুৎপর্ণা, ঘরে বাইরে প্রভৃতি নাটকে অভিনয় করেন । ১৯২৬ খ্রিষ্টাব্দে তিনি বিদেশে গিয়ে ক্যামেরার কাজ শেখেন এবং কিছুদিন অ্যালফ্রেড হিচককের সাথে কাজ করার পর দেশে ফিরে আসেন ।    তিনি রবীন্দ্রনাথের কাহিনী অবলম্বনে গিরিবালা নামের একটি নির্বাক চলচ্চিত্র তৈরি করেন । তিনি আলিবাবা ছবি করার পর পরিচালক হিসেবে জনপ্রিয় হন এবং প্রতিষ্ঠা পান । এই চলচ্চিত্রে দুটি প্রধান ভূমিকায় তিনি এবং তার নৃত্যশিল্পী স্ত্রী সাধনা বসু অভিনয় করেন ।  মধু বসু বিভিন্ন ভাষায় প্রায় ৩০টি ছবি পরিচালনা করেছেন। তার মধ্যে উল্লেখযোগ্য  সেলিমা(উর্দু), মাইকেল মধুসূদন, শেষের কবিতা, মহাকবি গিরিশচন্দ্র ইত্যাদি। তাঁর পরিচালিত শেষ ছবি বীরেশ্বর বিবেকানন্দ মুক্তি পায় ১৯৬৪ খ্রিষ্টাব্দে । এই অভিনেতা পরিচালক, অনেক বিখ্যাত বাঙালি ব্যক্তিত্বদের জীবনকে ছবিতে রূপান্তর করেন। যা বাংলার দর্শক এর আগে খুব একটা দেখতে পাননি।   তথ্যসূত্র    সংসদ বাঙালি চরিতাভিধান - সংশোধিত চতুর্থ সংস্করন - প্রথম খন্ড, সাহিত্য সংসদ, পৃষ্ঠা, ৩৯২  ইন্টারন্যাশনাল মুভি ডেটাবেজে মধু বসু বিশেষ সংখ্যা, আনন্দলোক, ডিসেম্বর ২০১৩ (আনন্দবাজার পত্রিকা প্রকাশন)  শতবর্ষে ভারতীয় সিনেমা,পৃ:১৫৩  বিষয়শ্রেণী:১৯০০-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাঙালি নাট্যব্যক্তিত্ব বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি হিন্দু বিষয়শ্রেণী:কলকাতার চলচ্চিত্র পরিচালক বিষয়শ্রেণী:বিদ্যাসাগর কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার
গোমস্তাপুর ইউনিয়ন গোমস্তাপুর উপজেলার একটি প্রশাসনিক এলাকা।  অবস্থান ও আয়তন ইউনিয়ন সীমানা-উত্তরে রহনপুর পৌরসভা, দক্ষিণে শিবগঞ্জ উপজেলার চককির্ত্তী ইউনিয়ন, পূর্বে দিকে নাচোল উপজেলার কসবা ইউনিয়ন, পশ্চিমে দিকে মহানন্দা নদীর পাড়ে চৌডালা ইউনিয়ন। এর আয়তন – ১৬.১০ (বর্গ কিঃ মিঃ)।  শিক্ষা কৃতি সন্তান  মোহাঃ হুমায়ূন রেজা চেয়ারম্যান, গোমস্তাপুর উপজেলা পরিষদ, সাবেক চেয়ারম্যান,(দুই বার) গোমস্তাপুর ইউনিয়ন পরিষদ। কমলা রঞ্জন দাস, অতিরিক্ত সচিব, কৃষি মন্ত্রণালয় গণপ্রজাতন্ত্রী বাংলাদেশ সরকার। শাহানা আক্তার জাহান, উপ-পরিচালক স্থানীয় সরকার (উপসচিব), রাজশাহী।  প্রশাসনিক ব্যবস্থা এটি মোট ৩২ টি গ্রাম এবং ১৫ টি মৌজার সমন্বয়ে গঠিত। গোমস্তাপুর ইউনিয়ন এর ওয়ার্ডসমূহ হলোঃ   তথ্যসূত্র  বিষয়শ্রেণী:গোমস্তাপুর উপজেলার ইউনিয়ন
নাঞ্জানাগড় কলা‎ অথবা নাঞ্জানাগড় রসাবালে-হানু হল এক ধরনের কলার জাত যা ভারতের কর্ণাটক প্রদেশের চামারাজ নগর ও মাইসরু জেলায় চাষ করা হয়। নাঞ্জানাগড় কলা‎র স্বাদ ও গন্ধ সারা ভারতবর্ষে জনপ্রিয়। এই কলার সুন্দর গঠন একে আকর্ষণীয় করে তুলেছে। সঠিক মাত্রায় রাসায়নিক সার প্রয়োগের মাধ্যমে এই কলা পরিপূর্ণতা লাভ করে। এই কলার স্বাদ, গন্ধ, জনপ্রিয়তার কারণে ভারত সরকার একে ভারতের ভৌগোলিক নিদর্শনের ইঙ্গিত হিসাবে নিবন্ধিত করে।  বিশেষত্ব  নাঞ্জানাগড় কলা বিশেষত্ব হল এর স্বাদ, গন্ধ, আকার-আকৃতি যা অন্যান্য কলার থেকে ভিন্ন। সঠিক মাত্রায় রাসায়নিক সার ব্যবহার ও অভিজ্ঞতা পূর্ণ জৈব চাষের মাধ্যমে এই কলা উৎপাদিত হয়। এটির আরেকটি বিশেষত্ব হল, যদি এই কলা অন্য কোন স্থানে চাষ করা তবে এই কলা অধিক সময় নিয়ে বৃদ্ধি পায় এবং আকারে ছোট হয়। খেতেও তেমন সুস্বাদু হয় না। নাঞ্জানাগড় কলার জিনগত বিশিষ্ট এই কলাকে আলাদা করেছে।   চাষ  নাঞ্জানাগড় কলা চাষের জন্য শুষ্ক ও আর্দ্র জলবায়ু প্রয়োজন। নাঞ্জানাগড় কলার ভাল বৃদ্ধির জন্য অক্ষাংশ ৩০এন থেকে ৩০এস বিশেষ ভাবে উপযোগী।  ভৌগোলিক অস্তিত্ব  উদ্যানপালন বিভাগ ভারত সরকারের নিকট নাঞ্জানাগড় কলার ভৌগোলিক অস্তিত্বে নিবন্ধনের জন্য ১৯৯৯ সালের ধারা  অনুসারে আবেদন জানায়। আবেদনে পরিপ্রেক্ষিতে ৩ বছর পর ২০০৫ সালে ভারতের ভৌগোলিক অস্তিত্ব নিদর্শন হিসাবে স্বীকৃতি পায়।   তথ্যসূত্র   বিষয়শ্রেণী:ভারতের ভৌগোলিক নির্দেশক বিষয়শ্রেণী:কলা চাষ বিষয়শ্রেণী:মহীশূর জেলা বিষয়শ্রেণী:কর্ণাটকের ভৌগোলিক নির্দেশক
নাদ আলী অথবা নাদ-ই আলী আফগানিস্তানের হেলমান্দ প্রদেশে অবস্থিত একটি অন্যতম জেলা। মার্জা নাদ আলীর অন্তর্ভুক্ত একটি কৃষি জমির জেলা। হেলমান্দ ও অর্ঘন্দাব উপত্যকা কর্তৃপক্ষ কর্তৃক সেচ ব্যবস্থা পরিচালিত হয়ে থাকে।The Helmand Valley Project in Afghanistan: AID Evaluation Special Study No. 18  C. Clapp-Wicek & E. Baldwin, US Agency for International Development, published December 1983 (pdf) ১১ কিলোমিটার পশ্চিমে একই নামের একটি ছোট শহর হেলমান্দ নদীর রয়েছে।  শিন কালে গ্রামের শিশুরা শিক্ষার ক্ষেত্রে দারুণভাবে অগ্রগতি অর্জন করেছে, যেটি মানবিক বিষয়ক সমন্বয় সাধনের জন্য ইউনাইটেড নেশনস অফিস কর্তৃক স্বীকৃত হয়েছে এবং প্রকাশিত হয়েছে।  তথ্যসূত্র  বহিঃসংযোগ  নাদ আলী জেলার মানচিত্র (পিডিএফ)  বিষয়শ্রেণী:হেলমান্দ প্রদেশ বিষয়শ্রেণী:হেলমান্দ প্রদেশের জেলা
ববি ইডেন (জন্ম: ৪ঠা জানুয়ারি ১৯৮০personal biography Bobbi Eden, iafd.com, 2 January 2011.) একজন ওলন্দাজ পর্নোগ্রাফিক অভিনেত্রী এবং আন্তর্জাতিক ম্যাগাজিন মডেল। তিনি বছরের সেরা ডাচ পেন্টহাউস পেটের রানার আপ হয়েছিলেন। তিনি ক্লাব, ম্যান অনলি, এবং সোহো ম্যাগাজিনের জন্য মডেলিং করেছেন।  তিনি ডাচ ডিজে ফেরি কর্স্টেনের সাথে তার একক "ওয়াচ আউট" এর জন্য ভিডিওতে উপস্থিত হয়েছেন। ভিডিওতে দেখা যায়, ছোট কর্স্টেন একটি মডেল রেসিং কারের চারপাশে দৌড়াচ্ছেন, যখন ববি রিমোট কন্ট্রোল দিয়ে মাথার উপরে বয়ন কাজ করছেন। Official video Watch Out, YouTube, 9 January 2009. তিনি প্যাসি এবং চিক এবং বর্তমানে প্যানোরামা ম্যাগাজিনের জন্য লেখালেখি করছেন।    তথ্যসূত্র    বহিঃসংযোগ    ডাচ পর্ণ স্টার ডাচরা বিশ্বকাপ জিতলে তার পরিষেবা দেয়!            বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:ওলন্দাজ পর্নোগ্রাফিক চলচ্চিত্র অভিনেত্রী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০২:৪১, ৫ ফেব্রুয়ারি ২০২৫ (ইউটিসি) :ক্যাসি লেইন   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য কোন পুরস্কারও পাননি। নাহিয়ানআলাপ ১৯:০৮, ২৩ জানুয়ারি ২০২৫ (ইউটিসি)  । ≈ MS Sakib  «আলাপ»  ২২:৩২, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আবু তাহের খান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি টানা চারবার নওদা বিধানসভা কেন্দ্রের বিধায়ক হিসেবে নির্বাচিত হয়েছিলেন। সপ্তদশ লোকসভা নির্বাচনে তিনি মুর্শিদাবাদ লোকসভা কেন্দ্র থেকে লোকসভা সদস্য হিসেবে নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৬৩-এ জন্ম বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:অষ্টাদশ লোকসভার সদস্য